O‘zbekiston Eron yadro dasturi bo‘yicha kelishuvni qo‘llab-quvvatlashini ma’lum qildi

O‘zbekiston Respublikasi Eron Islom Respublikasi va Eron yadroviy dasturi bo‘yicha xalqaro vositachilarning “Oltilik guruhi” o‘rtasida 2015-yilning 2-aprel kuni Lozanna shahrida erishilgan “Birgalikdagi keng qamrovli harakatlar rejasining asosiy parametrlari” bo‘yicha kelishuvlarni qo‘llab-quvvatlaydi. Bu haqda O‘zbekiston Respublikasi Tashqi ishlar vazirligi matbuot xizmati xabar berdi.

Bayonotda ta’kidlanishicha, global qurolsizlanish tizimining ajralmas qismi bo‘lgan Markaziy Osiyoda yadroviy quroldan holi hudud to‘g‘risidagi shartnomaning imzolanishi tashabbuskori bo‘lgani holda, O‘zbekiston ommaviy qirg‘in qurollarining to‘liq yo‘q qilinishini qat’iy yoqlaydi hamda jahon hamjamiyatining BMT Nizomi va YaQTSh doirasida belgilangan tarqatmaslik tartibini har tomonlama ta’minlashga qaratilgan sa’y-harakatlarini qo‘llab-quvvatlaydi.
“O‘zbekistonda mazkur doiraviy kelishuv xalqaro tinchlik va xavfsizlik mustahkamlanishiga jiddiy hissa qo‘sha oladigan keng qamrovli bitimga erishish uchun mustahkam zamin yaratilishiga umid qiladilar”, — deyiladi xabarda.
Eslatib o‘tamiz, 2-aprel kuni Eron va xalqaro vositachilar “oltiligi” Eron yadro dasturi bo‘yicha siyosiy kelishuvga erishdi. Bitimni tayyorlash jarayoni 30-iyungacha yakunlanadi. AQSh Davlat departamenti bayonotida aytilishicha, Eron yadro dasturi ustidan nazorat turli yo‘nalishlar bo‘yicha 10 yildan 25 yilgacha davom etadi.